CELEX: E2007J0008
Language: fi
Date: 2008-10-16 00:00:00
Title: Tuomioistuimen tuomio, annettu 20 päivänä kesäkuuta 2008 , asiassa E-8/07 seuraavien välillä: Celina Nguyen ja Norjan valtio, jota edustaa oikeus- ja poliisiasioiden ministeriö (Justis- og politidepartementet) (Moottoriajoneuvoihin liittyvän vastuun varalta otettava pakollinen vakuutus — Direktiivit 72/166/ETY, 84/5/ETY ja 90/232/ETY — Muun kuin taloudellisen vahingon korvaaminen — Valtion vastuuta koskevat ehdot — Riittävän vakava rikkominen)

16.10.2008   
            
            
               FI
            
            
               Euroopan unionin virallinen lehti
            
            
               C 263/4
            
         
      TUOMIOISTUIMEN TUOMIO,
   annettu 20 päivänä kesäkuuta 2008,
   asiassa E-8/07 seuraavien välillä:
   Celina Nguyen ja Norjan valtio, jota edustaa oikeus- ja poliisiasioiden ministeriö (Justis- og politidepartementet)
   
      (Moottoriajoneuvoihin liittyvän vastuun varalta otettava pakollinen vakuutus — Direktiivit 72/166/ETY, 84/5/ETY ja 90/232/ETY — Muun kuin taloudellisen vahingon korvaaminen — Valtion vastuuta koskevat ehdot — Riittävän vakava rikkominen)
   
   (2008/C 263/04)
   Celina Nguyenin ja Norjan valtion, jota edustaa oikeus- ja poliisiasioiden ministeriö (Justis- og politidepartementet), välisessä asiassa E-8/07 Oslon käräjäoikeus (Oslo tingrett) on esittänyt tuomioistuimelle pyynnön, joka koskee ETA-sopimuksen ja erityisesti seuraavien, sopimuksen liitteessä IX mainittujen säädösten tulkintaa:
   
               —
            
            
               liitteessä IX olevassa 8 kohdassa mainittu säädös (neuvoston direktiivi 72/166/ETY, annettu 24 päivänä huhtikuuta 1972, moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä, jäljempänä ’ensimmäinen moottoriajoneuvovakuutusdirektiivi’),
            
         
               —
            
            
               liitteessä IX olevassa 9 kohdassa mainittu säädös (toinen neuvoston direktiivi 84/5/ETY, annettu 30 päivänä joulukuuta 1983, moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä, jäljempänä ’toinen moottoriajoneuvovakuutusdirektiivi’),
            
         
               —
            
            
               liitteessä IX olevassa 10 kohdassa mainittu säädös (kolmas neuvoston direktiivi 90/232/ETY, annettu 14 päivänä toukokuuta 1990, moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä, jäljempänä ’kolmas moottoriajoneuvovakuutusdirektiivi’).
            
         EFTAn tuomioistuin, toimien kokoonpanossa Carl Baudenbacher (presidentti), Thorgeir Örlygsson (esittelevä tuomari) ja Ola Mestad (ad hoc -tuomari), on antanut 20 päivänä kesäkuuta 2008 tuomion, jonka tuomiolauselma on seuraava:
   
               1.
            
            
               
                  Muusta kuin taloudellisesta vahingosta (”kivusta ja särystä”) maksettavan korvauksen, joka on yksi vastuun muoto, sulkeminen kansallisen lain nojalla pois pakollisesta vakuutusjärjestelmästä on ristiriidassa ensimmäisen, toisen ja kolmannen moottoriajoneuvovakuutusdirektiivin kanssa.
               
            
         
               2.
            
            
               
                  Muusta kuin taloudellisesta vahingosta (”kivusta ja särystä”) maksettavan korvauksen, joka on yksi vastuun muoto, sulkeminen kansallisen lain nojalla pois pakollisen vakuutuksen vastuukatteesta katsotaan niin vakavaksi ETA-lainsäädännön rikkomiseksi, että siitä voi seurata valtion vastuuvelvollisuus.